Ουέιντ Μπάλντουιν

Ο Ουέιντ Μάνσον Μπόλντουιν (αγγλικά:Wade Manson Baldwin IV) (Νιου Τζέρσεϊ, 29 Μαρτίου 1996) είναι Αμερικανός επαγγελματίας καλαθοσφαιριστής. Με ύψος 1,93 μέτρα αγωνίζεται ως πόιντ γκαρντ στην Μακάμπι Τελ Αβίβ.

Επαγγελματική σταδιοδρομία

Μέμφις Γκρίζλις (2016-2017) 
Στις 23 Ιουνίου 2016, ο Μπόλντουιν επιλέχθηκε από τους Μέμφις Γκρίζλις στη 17η επιλογή του NBA ντραφτ 2016. Στις 16 Ιουλίου 2016, υπέγραψε το rookie συμβόλαιο του με την ομάδα. Έκανε το ντεμπούτο του στις 26 Οκτωβρίου 2016, έχοντας 7 πόντους, 5 ριμπάουντ, 6 ασίστ, 3 κλεψίματα και 3 τάπες σε 24 λεπτά, στη νίκη με 102-98 εναντίον των Μινεσότα Τίμπεργουλβς. Στις 6 Δεκεμβρίου 2016, κατέγραψε τους πρώτους του διψήφιους πόντους (11) στη νίκη με 96-91 εναντίον των Φιλαδέλφεια 76ερς. Κατά τη διάρκεια της πρώτης του σεζόν, αγωνίστηκε πολλές φορές με τους Αϊόβα Γουλβς, την θυγατρική των Γκρίζλις στη D-League. Στις 16 Οκτωβρίου 2017, αποδεσμεύθηκε από την ομάδα.

Πόρτλαντ Τρέιλ Μπλέιζερς (2017-2019) 
Στις 19 Οκτωβρίου 2017, ο Μπόλντουιν υπέγραψε συμβόλαιο two-way με τους Πόρτλαντ Τρέιλ Μπλέιζερς. Σύμφωνα με τους όρους του συμβολαίου, για τη σεζόν 2017-18, θα μοιράσει το χρόνο του μεταξύ των Μπλέιζερς και μίας θυγατρικής της D-League που θα ήταν η ιδανικότερη για αυτόν, δεδομένου ότι εκείνη τη σεζόν οι Μπλέιζερς ήταν μία από τις τέσσερις ομάδες του ΝΒΑ που δεν είχαν θυγατρική στη D-League. Σε αυτή την περίπτωση, αγωνίστηκε με τους Τέξας Λέτζεντς. Στις 12 Μαρτίου 2018, υπέγραψε σταθερό συμβόλαιο NBA με την ομάδα. 

Στις 4 Φεβρουαρίου 2019, δόθηκε με ανταλλαγή στους  Κλίβελαντ Καβαλίερς, μαζί με το Νικ Στάουσκας και δύο επιλογές δεύτερου γύρου για τον Ρόντνεϊ Χουντ. 

Στις 7 Φεβρουαρίου, οι Καβαλίερς έπειτα αντάλλαξαν τόσο τον ίδιο, όσο και το Στάουσκας στους Χιούστον Ρόκετς. Λίγες ώρες αργότερα, ανταλλάχθηκε ξανά, αυτή τη φορά στους Ιντιάνα Πέισερς μαζί με το Στάουσκας, μία επιλογή δεύτερου γύρου του 2021 και τα δικαιώματα του Maarty Leunen, σε αντάλλαγμα για χρήματα. Στις 8 Φεβρουαρίου 2019, ο Μπόλντουιν αποδεσμεύθηκε από τους Πέισερς.

Ράπτορς 905 (2019) 
Στις 25 Φεβρουαρίου 2019, αποκτήθηκε από τους Ράπτορς  905.

Ολυμπιακός (2019-2020) 
Στις 17 Ιουλίου 2019, υπέγραψε διετές συμβόλαιο με τον Ολυμπιακό.

Μπάγερν Μονάχου (2020- 2021) 
Στις 27 Ιουλίου 2020, ανακοινώθηκε επίσημα, για ένα χρόνο, από την γερμανική Μπάγερν Μονάχου. Στις 30 Δεκεμβρίου 2020, βγήκε MVP της 17ης αγωνιστικής στην Ευρωλίγκα, αφού απέναντι στην Μπαρτσελόνα είχε 29 πόντους (9/14 δίποντα, 2/3 τρίποντα, 5/5 βολές), 3 ριμπάουντ, 7 ασίστ, 2 κλεψίματα, 3 λάθη και 1 μπλοκ με συνολική αξιολόγηση 41 βαθμούς. Με την Μπάγερν έφτασε μέχρι τα προημιτελικά της Ευρωλίγκα αλλά αποκλείστηκε από την Αρμάνι Μιλάνο με 3-2 στη σειρά των play off. Συνολικά στην Ευρωλίγκα, είχε 15,3 πόντους, 3 ριμπάουντ, 4 ασίστ, 1,1 κλεψίματα, 0,3 τάπες, 2,8 λάθη σε 27:17. Στις 16 Μαΐου κατέκτησε το κύπελλο Γερμανίας νικώντας στον τελικό την Άλμπα Βερολίνου 85-79 με τον ίδιο να έχει 13 πόντους, 3 ριμπάουντ και 2 ασίστ. Στο Πρωτάθλημα Γερμανίας μέτρησε 12.3 πόντους, 4 ασίστ και 2.5 ριμπάουντ κατά μέσο όρο.

Μπασκόνια (2021-2022) 
Στις 10 Ιουλίου 2021, ανακοινώθηκε από την ισπανική Σάσκι Μπασκόνια. Στις 21 Δεκεμβρίου, η Μπασκόνια επικράτησε 81-76 της Μπάγερν Μονάχου, με τον Μπόλντουιν να κάνει ρεκόρ καριέρας στην Ευρωλίγκα έχοντας 30 πόντους (7/11 δίποντα, 4/7 τρίποντα, 4/4 βολές) καθώς και 6 ριμπάουντ, 3 ασίστ, 2 κλεψίματα και 4 κερδισμένα φάουλ, συγκεντρώνοντας 33 βαθμούς στο σύστημα αξιολόγησης. Έτσι αναδείχθηκε MVP της 17ης αγωνιστικής της διοργάνωσης. Την 1η Φεβρουαρίου 2022, σημείωσε 16 πόντους στην αναμέτρηση κόντρα στην Ζενίτ και ξεπέρασε το φράγμα των 1.000 πόντων καριέρας στην Ευρωλίγκα. Στις 18 Μαρτίου κόντρα στην Άλμπα Βερολίνου είχε 16 πόντους (4/8 δίποντα, 1/3 τρίποντα και 5/6 βολές) και πρόσθεσε επίσης 10 ασίστ και έκανε ρεκόρ καριέρας μαζεύοντας επτά ριμπάουντ σε 29 λεπτά συμμετοχής και αναδείχτηκε για τρίτη φορά MVP αγωνιστικής στην καριέρα του στην Ευρωλίγκα. Συνολικά στην Ευρωλίγκα τη σεζόν 2021-22 είχε 14,1 πόντους, 3,6 ριμπάουντ, 4,4 ασίστ και 15,5 PIR κατά μέσο όρο σε 30 αγώνες. Στις 24 Απριλίου, είχε κόντρα στην Μανρέσα 25 πόντους και 9 ασίστ, κατακτώντας το βραβείο του πολυτιμότερου παίκτη της αγωνιστικής στο Πρωτάθλημα Ισπανίας.

Μακάμπι Τελ Αβίβ (2022-σήμερα) 
Στις 30 Ιουνίου 2022, ανακοινώθηκε από την Μακάμπι Τελ Αβίβ. Στις 23 Οκτωβρίου 2022, η Μακάμπι επικράτησε της Χάποελ Τελ Αβίβ με 88-84 στην παράταση και κατέκτησε το τρόπαιο του Λιγκ Καπ Ισραήλ, με τον ίδιο να έχει 10 πόντους (4/13 σουτ).

Στατιστικά σταδιοδρομίας NBA

Κανονική περίοδος

Πλέι οφ

Τίτλοι

Ομαδικοί

Μπάγερν Μονάχου 

 Κύπελλο Γερμανίας: (2021)

Μακάμπι Τελ Αβίβ 

 Λιγκ Καπ Ισραήλ: (2022)

Ατομικοί 

 3x MVP της αγωνιστικής στην Ευρωλίγκα: (17η αγωνιστική 2020/21), (17η αγωνιστική 2021/22), (30η αγωνιστική 2021/22)

Παραπομπές

Εξωτερικοί σύνδεσμοι 
 Βιογραφικό στους Vanderbilt Commodores 

Αμερικανοί καλαθοσφαιριστές
Πόιντ γκαρντ
Καλαθοσφαιριστές Μέμφις Γκρίζλις
Καλαθοσφαιριστές Αϊόβα Ένερτζι
Καλαθοσφαιριστές Πόρτλαντ Τρέιλ Μπλέιζερς
Καλαθοσφαιριστές Τέξας Λέτζεντς
Καλαθοσφαιριστές Χιούστον Ρόκετς
Καλαθοσφαιριστές Ράπτορς 905
Καλαθοσφαιριστές ΟΣΦΠ
Καλαθοσφαιριστές Μπάγερν Μονάχου
Καλαθοσφαιριστές Σάσκι Μπασκόνια
Καλαθοσφαιριστές Μακάμπι Τελ Αβίβ
Καλαθοσφαιριστές Πρωταθλήματος Ισραήλ
Καλαθοσφαιριστές ισραηλινών συλλόγων
Καλαθοσφαιριστές αμερικανικών συλλόγων
Καλαθοσφαιριστές ελληνικών συλλόγων
Ξένοι καλαθοσφαιριστές στην Ελλάδα
Καλαθοσφαιριστές γερμανικών συλλόγων
Καλαθοσφαιριστές Πρωταθλήματος Γερμανίας
Καλαθοσφαιριστές ισπανικών συλλόγων
Καλαθοσφαιριστές Πρωταθλήματος Ισπανίας